《古意 其一》
清代·邹汉勋

欲穷千仞冈，请从今日起。千仞多风寒，况复无仰止。

便息行游驾，盘桓在斯里。斯里狭且隘，似难容足阯。

不容举世诮，即容致衰鄙。甘负举世诮，愿抱湛然理。

作者简介：（1806—1854）湖北新化人，字叔绩。咸丰元年举人。以知县从江忠源守庐州御太平军，擢直隶州同知，城破而死。生平治学精谨，于天文、方舆、六书、九数，无不研习。有《新化邹氏敩艺斋遗书》。